KLAS VAN 2020 IN DIE KOLLIG: Chané Fourie van Hoërskool Langenhoven | AWSUM School News
Hoërskool DF Malan Swemprestasie
Morgenzon Landbou Akademie matriekleerder skryf
Hoërskool Sentraal vs Hoërskool Fichardtpark netbaluitslae
St Charles College swimmer's Olympic dream became more real
Parel Vallei High School's rising tennis star
Home›Regional News›Western Cape›Southern Cape›Hoërskool Langenhoven›KLAS VAN 2020 IN DIE KOLLIG: Chané Fourie van Hoërskool Langenhoven
KLAS VAN 2020 IN DIE KOLLIG: Chané Fourie van Hoërskool Langenhoven
Die Coronavirus het `n groot impak op skolesport gehad en het die matrieks beroof van dit wat veronderstel was om die hoogtepunt van hulle skool loopbaan te wees. Daarom wil AWSUM graag die klas van 2020 in die kollig plaas, om hierdie sportmanne en dames die nodige erkenning te gee, omdat hul nooit die klok sal kan terugdraai om hul eie skool herinneringe te kan herskryf nie. Dié seuns en dogters het hard gewerk in hul voorseisoense voorbereiding en uitgesien na `n jaar vol van opwinding, erkenning en ervaringe.
AWSUM gesels met Chané Fourie van Hoërskool Langenhoven se eerstespan hokkie.
Hierdie is `n baie moeilike jaar vir die matrieks van 2020. Hoe voel jy oor die sportjaar wat verlore is? Ek is baie hartseer dat die sportjaar verlore is. Ek het baie daarna uitgesien om saam met my spanmaats vir ons skool se eerstespan op te draf.
Waarna het jy die meeste uitgesien hierdie seisoen? Om al die wedstryde te speel en te groei in my spel en om nuwe vriendskapsbande te vorm met my spanmaats.
Hoe het julle vooruitsigte as span vir hierdie seisoen gelyk en wie dink jy sou julle taaiste teenstander gewees het? Ons vooruitsigte vir die jaar was om elke wedstryd op te draf en ons beste te gee en om dit te geniet. Ek dink ons taaiste kompetisie sou Langenhoven Gimnasium gewees het.
Enige spelers (in jou opinie) in jul span waarop die publiek uitgemis het om hulle nie te sien speel nie en hoekom? In my opinie gaan die publiek op ons hele span as geheel uitmis. Almal het hard gewerk om te wees waar hulle nou is en sonder jou spanmaats kan jy nie veel uitrig nie.
Wat maak dit spesiaal om vir Hoërskool Langenhoven se eerstespan uit te draf? Dit is vir my baie spesiaal om vir Langenhoven se eerste hokkiespan uit te draf, want ons skool se hokkie het eers lank na netbal begin. Ek is trots om te sê dat ons hokkiespanne selfs die groot skole kompetisie gee, en ek is deel daarvan!
Wat is jou beste herinnering op die hokkiebaan sover? My beste herinnering was in 2019 toe ons O/16A-span by interskole 3-0 gewen het.
Hoekom sal jy Hoërskool Langenhoven aanbeveel vir toekomstige skoliere? Ek sal Hoërskool Langenhoven aanbeveel, want almal in die skool ondersteun jou altyd. Langs die sportvelde en selfs in akademiese gebiede. Die onderwysers gee regtig om vir hul leerders en wil altyd die beste vir hulle hê.
Waarop fokus jy nou vir die res van 2020? Ek fokus vir die res van 2020 op my akademie.
Wat is jou planne vir 2021? Ek wil graag in 2021 my matriek kry en ek wil baie graag weer in my skool se eerstespan speel.
Het jy `n boodskap vir jou mede-spanmaats van 2020? Dit is dalk moeilike omstandighede, maar hou moed en maak die beste daarvan. Ek is regtig jammer dat julle hierdie jaar se hokkie gemis het. Ek gaan ons fiksheid (doodgaan) sessies saam met julle feestige mense mis. Dankie vir die rukkie wat ons wel 'n span was. JULLE IS DIE BESTE!!